## Zakon o izmjenama i dopunama Zakona o socijalnoj zaštiti

### NN 19/1991 (23.4.1991.), Zakon o izmjenama i dopunama Zakona o socijalnoj zaštiti

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o izmjenama i dopunama Zakona o socijalnoj zaštiti

Proglašavam Zakon o izmjenama i dopunama Zakona o socijalnoj zaštiti
kojeg je Sabor Republike Hrvatske donio na sjednicama Vijeća udruženog
rada 18. travnja 199I, Vijeća općina 18. travnja 1991. i Društveno-političkog
vijeća 18. travnja 1991. godine.

Klasa: 011-0l /91-0l /35

Urbroj : 71-91-1

Zagreb, 22. travnja 1991.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama i dopunama Zakona o socijalnoj zaštiti

Članak 1.

U Zakonu o socijalnoj zaštiti ("Narodne novine", br. 10/91
- pročišćeni tekst) u članku 82. stavku 2. riječi "organ koga ovlasti
skupština općine" zamjenjuju se riječima "direktor Republičkog
fonda".

Članak 2.

U članku 89. stavku 1. riječi "odlukom skupštine općine donesene
na osnovi zakona" zamjenjuju se riječima "propisom ministra rada
i socijalne skrbi".

Članak 3.

Članak 124 mijenja se i glasi "Centar za socijalni rad (u daljnjem
tekstu: centar) osniva se kao podružnica Republičkog fonda radi obavljanja
poslova u svezi sa zadovoljavanjem potreba radnika,radnih ljudi i građana
u socijalnoj zaštiti na području općine odnosno Grada Zagreba za obavljanje
poslova i zadataka utvrđenih zakonom ili odlukom ministra rada i socijalne
skrbi u okviru ovlaštenja organa starateljstva i drugih javnih ovlaštenja".

Članak 4.

U članku 125. stavak 2. briše se. Stavak 3. postaje stavak 2.

Članak 5.

Članak 126. briše se.

Članak 6.

U članku 129. stavku 2. riječi "odlukom skupštine općine na osnovi
zakona" zamjenjuju se riječima "pr-opisom ministra rada i socijalne
skrbi".

Članak 7.

U članku 133. riječ "može se" zamjenjuje se riječima "Republički
fond može".

Članak 8.

U članku 154. iza stavka 3. dodaje se stavak 4. koji glasi: "Odredbe
stavka 1. do 3. ovoga člana ne primjenjuju se na centre za socijalni rad".

Članak 9.

Članak 156. mijenja se i glasi: "Direktora centra za socijalni
rad i zavoda za socijalni rad iz članka 133. ovoga zakona imenuje ministar
rada i socijalne skrbi na prijedlog direktora Republičkog fonda, na vrijeme
od četiri godine".

Članak 10.

U članku 157. stavak 1. mijenja se i glasi: "Poslovodni organ organizacija
socijalne zaštite iz članka 134. do 151. ovoga zakona bira se na temelju
javnog natječaja uz prethodnu suglasnost ministra rada i socijalne skrbi".
Stavak 2. i 3. brišu se. Stavak 4. i 5. postaju stavak 2. i 3.

Članak 11.

Postojeći centri za socijalni rad danom stupanja na snagu ovog zakona
nastavljaju s radom kao podružnice Republičkog fonda. Sredstva, prava i
obveze postojećih centara za socijalni rad prelaze na Republički fond.
Republički fond danom stupanja na snagu ovoga zakona preuzima radnike zatečene
u radnom odnosu u centrima za socijalni rad.

Članak 12.

Organizacije socijalne zaštite dužne su provesti natječajni postupak
i izvršiti izbor poslovodnog organa u roku od 45 dana od dana stupanja
na snagu ovoga zakona. Ako poslovodni organ ne bude izabran odnosno razriješen
u roku iz stavka 1. ovoga članka, odluku o imenovanju odnosnu razrješenju
donijet će ministar rada i socijalne skrbi. Do izbora poslovodnog organa
u skladu s odredbama ovoga zakona postojeći poslovodni organi nastavljaju
s radom kao vršitelji dužnosti poslovodnog organa.

Članak 13.

Ovaj zakon stupa na snagu osmoga dana od dana objave u "Narodnim
novinama".

Klasa: 550-01/91-01/02

Zagreb, 18. travnja 1991.

SABOR REPUBLIKE HRVATSKE

Predsjednik Vijeća udruženog rada Predsjednik Sabora

**Ivan Matija, v. r.**

**dr. Žarko Domljan, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Zakon, NN 19/1991-600